*د بلخ ولایت شولګره ولسوالۍ ۲۰تنو کارمندانو ته نشرتی جلسه دایره شوه!* پرون چهارشنبه ورځ د روان ۱۴۴۵ سپوږمیز کال د محرم میاشتې ۲۳ مه نېټه د افغانی سرې میاشتې د اطلاعات او خپرونو محترم ریاست د پلان او اجنډا په مطابق د افغانی سرې میاشتې د بلخ نماینده ګۍ د خپرونو مدیریت له لوری نشراتی جلسه دایره شوه. لومړی ناسته د قرآن کریم په څو مبارکو ایاتونو سره پیل شوه. نشراتی ناسته د شولګره ولسوالۍ ولسوال ښاغلی ملا جان محمد حامد لخوا رسمآ افتتاح شوه ښاغلی ولسوال صیب د سرې میاشتې بشر پاله خدماتو ستاینه وکړه او ټولو ګډونوالو ته یې سپارښتنه وکړه چې د یادې جلسې ټول موضوعات ښه په دقت سره واوری ځکه دا ناسته ډېره مهمه ده او د سرې میاشتې په اړه موږ ته معلومات ډېر ګټور دی. ورسته له هغه د خپرونو مدیریت مدیر له لوری د اجنډا پر مطابق؛ د سرې میاشتې تاریخچه، د غورځنګ اوه ګونی بنسټیز اصول، د سرې میاشتې د نښان تعریف، د نښان کارونه، او د نښان څخه د سو استفاده، د سرې میاشتې اهداف، برنامې، کړنې، پېښو ته د رسېدنې برخې کړنې، روغتیایی خدمات، دغړیتوب سیستم ، د ځوان رضاکار کلوپ فعالیتونه او د مرستون پرګرامونه په بشپړ ډول تشریح شول. د ناستې ګډونوالو خوښی څرګنده کړه او د پرکرام په جریان کې بېلابېلې پوښتنې درلودې چې د خپرونو مدیریت مدیر لخوا ځواب شوې. همدارنګه د ناستې ګډونوالو ته بوکلیتونه، کتابچې ، قلم او پلاستکی دوسې هم د پراګرام په پیل کې وویشل شوې. د یادولو وړ ده چې د تفریح پر وخت کې چای او وچه میوه ترتیب شوې وه او وروسته له هغه غرمنی هم یادو کامندانو ته په پام کې نیول شوی وو. په درنښت #: د بلخ نماینده ګۍ د خپرونو مدیریت